ครม.เตรียมพิจารณาข้อเสนอขยายโครงการต่างๆ เพื่อขับเคลื่อนเศรษฐกิจ
การประชุมคณะรัฐมนตรีวันนี้ (23 มี.ค.64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญคือ อาจจะมีการเสนอขอความเห็นชอบร่างพระราชกำหนดสินเชื่อดอกเบี้ยต่ำเพื่อช่วยเหลือผู้ประกอบการที่ได้รับผลกระทบจากโควิด-19 หรือซอฟต์โลนภาค 2 รวมถึงต้องติดตามว่าจะมีการเสนอขอความเห็นชอบโครงการเราเที่ยวด้วยกัน เฟส 3 หรือไม่ ภายหลังได้ปรับเพิ่มเงื่อนไข ป้องกันการทุจริต เช่น กำหนดเงื่อนไขเพิ่มเติมให้ผู้ใช้สิทธิจะต้องจองที่พักล่วงหน้าก่อนเข้าพักไม่น้อยกว่า 2 สัปดาห์ จากเดิมที่กำหนดไว้ 3 วัน เพื่อให้มีระยะเวลาเพียงพอในการตรวจสอบข้อมูลว่ามีความผิดปกติหรือไม่ มีแนวทางป้องกันการสวมสิทธิด้วยระบบสแกนใบหน้า, แสดงราคาห้องพักเปรียบเทียบ ปี 2562 กับปี 2564 และจะเสนอโครงการทัวร์เที่ยวไทยที่ปรับเปลี่ยนมาจากโครงการเที่ยวไทยวัยเก๋า เพื่อขยายกลุ่มเป้าหมายครอบคลุมระดับอายุมากขึ้นนอกจากนี้ คาดว่าจะมีการเสนอทบทวนมติคณะรัฐมนตรี แต่งตั้งนายอมร มีมะโน และนายภูวิช ปัญญาสิทธิ ให้ดำรงตำแหน่งข้าราชการการเมือง เนื่องจากมีคดีเรื่องปั่นหุ้นในตลาดหลักทรัพย์แห่งประเทศไทยกระทรวงวัฒนธรรม เสนอต้มยำกุ้ง เป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก